Gautama, anayejulikana pia kama Śākyamuni (""Mwenye hekima wa Śākyas""), ni mwalimu mkuu wa Ubuddha, lakini anaheshimiwa pia katika dini ya Ubanyani, tapo la Ahmadiyya katika Uislamu na katika imani ya Baha'í.

Ukristo ni kundi kubwa la kidini ukiwa na 29 % za Wakorea wa Kusini, wakiwemo Waprotestanti (18.3 %) na Wakatoliki (10.9 %). Wabuddha ni kama 22.8 %. Kuna pia wafuasi wachache wa dini nyingine mbalimbali.

Kisha anataja wasanii wengine maarufu nchini Tanzania, hasa wale wa miaka ya 1980 na 1990 - kama vile: Hard Blasters Crew, Sikinde, Remmy Ongala, Alca Paino, Underground Souls ya kina Imam Abbas, Gangwe Mobb, IK Kimara (IK ni kirefu cha Immeditation Kingdom - tazama ""Taff B. kwa maelezo zaidi), Ottu Jazz Band, Ugly Faces. Jay analalamikia kutoungwa mkono kwa wasanii na soko limekuwa bovu kabisa. Walio wengi hawana pesa na wakizipata hawafanyii cha maana zaidi ya kunywa bia na kufanya ngono. Hasa kutokana na kipato chenyewe cha muziki kuwa hafifu kuliko mahitaji halisi. Isitoshe hata masoko ya nje serikali imekaa kimya na hao wanaojiita mapromota wengi wamekuwa matapeli na si vinginevyo.

Katika miaka ya 1970 Uganda na mataifa mengine ya Afrika Mashariki yalitekeleza sera za ubaguzi wa rangi zilizolenga wakazi wa Kiasia katika kanda hiyo. Uganda chini ya uongozi wa Idi Amin ilikuwa maarufu sana katika sera zake dhidi ya Waasia, ambazo hatimaye zilisababisha kufukuzwa na utakaso wa kikabila wa idadi chache ya watu wa Uganda waliokuwa Waasia. Idadi kubwa ya Waasia 80,000 wa Uganda walikuwa Wahindi waliokuwa wamezaliwa nchini humo. Uhindi ilikuwa imekataa kuwakubali. Idadi kubwa ya Wahindi waliofukuzwa hatimaye walipata makazi Uingereza, Kanada na Marekani.

Mto Kimani ni mto wa mkoa wa Njombe (Tanzania Kusini Magharibi) ambao ni tawimto wa Ruaha Mkuu ambao unapitia Iringa na tambarare ya Kilombero hadi kuishia katika mto Rufiji ambao unamwaga maji mengi katika bahari Hindi.

Kisurubu ni lugha ya Kiniger-Kongo nchini Nigeria inayozungumzwa na Wasurubu. Mwaka wa 2000 idadi ya wasemaji wa Kisurubu imehesabiwa kuwa watu 7170. Kufuatana na uainishaji wa lugha kwa ndani zaidi, Kisurubu iko katika kundi la Kikainji.

Alipatikana katika eneo la kijiji cha Luttra kwenye kata ya Falköping, Uswidi, mwaka 1943. Uchunguzi wa kitaalamu uliweza kuthibitisha ya kwamba aliwahi kula matunda ya rasiberi, kwa hiyo alipewa jina la ""binti wa rasiberi"" (hallon-flickan) kwa lugha ya Kiswidi. Meno yanaonyesha ya kwamba alifikia umri wa miaka 18 - 25.

Kifolopa ni lugha ya Kivuka-Guinea Mpya nchini Papua Guinea Mpya inayozungumzwa na Wafolopa. Mwaka wa 1985 idadi ya wasemaji wa Kifolopa imehesabiwa kuwa watu 3000. Kufuatana na uainishaji wa lugha kwa ndani zaidi, Kifolopa iko katika kundi la Kiteberan.

Kutoka maandishi yake (Eusebius na Jeromu walitaja vitabu mbalimbali vya Teofilo vilivyokuwepo nyakati zao, ambavyo kati yake kimebaki kile utetezi kwa Autolycus, rafiki yake msomi lakini Mpagani) tunajua kwamba alizaliwa na Wapagani katika eneo la mito Tigri na Eufrate, na kwamba aliingia Ukristo kwa kusoma Biblia, hasa vitabu vya kinabii.